Deliphrum

Deliphrum er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae).

Utseende 
Middelsstore (gjerne 3-6 millimeter), brede, blanke kortvinger, gulbrune til svarte på farge. Kroppen er fint og tett punktert. Pronotum er bredere enn langt, rundet. Dekkvingene er forholdsvis lange og dekker gjerne ca. to tredjedeler av bakkroppen, noe utvidet bakover.

Levevis 
Deliphrum-artene lever på bakken, gjerne på skogbunnen.

Utbredelse 
Slekten er utbredt i Palearktis, mest i nordområdene, men også i fjellområder lenger sør (Alpene).

Systematisk oversikt 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien punktøyekortvinger (Omaliinae) Macleay, 1825
 Stammen Anthophagini Thomson, 1859
 Slekten Deliphrum Erichson, 1839
 Deliphrum algidum Erichson, 1840
 Deliphrum frigidum J. Sahlberg, 1880
 Deliphrum tectum (Paykull, 1789)

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr.

Eksterne lenker 
 

Punktøyekortvinger
Biller formelt beskrevet i 1839
Dyr formelt beskrevet av Wilhelm Ferdinand Erichson